Anexă la HCL nr.

*PLAN DE ACŢIUNE*

Privind serviciile sociale acordate la nivelul comunei Livada , judeţul Arad, în anul 2018

**Obiectivul general**

Înfinţarea şi dezvoltarea unui sistem eficient de servicii sociale la nivelul localităţii, capabil să asigure incluziunea socială a tuturor categoriilor vulnerabile, creşterea calităţii vieţii, tratament egal, nedescriminare şi dreptul la o viaţă demnă pentru toţi locuitorii comunei Livada

în conformitate cu prevederile art. 112 alin. (3) lit. b) din Legea asistenţei sociale nr. 292/2011.

Planul anual de acţiune cuprinde măsuri specifice de îmbunătăţire a sistemului de asistenţă socială date privind numărul şi categoriile de beneficiari, serviciile sociale existente, serviciile sociale propuse pentru a fi infinţate, programul de contractare a serviciilor din fonduri publice, bugetul estimat şi sursele de finanţare, propuneri elaborate de serviciu de protecţie şi asistenţă socială pentru dezvolaltarea unui sistem coerent, adaptat nevoilor locale ale comunei Livada.

**Grupuri ţinţă**

Persoane defavorizate cu nevoi sociale care fac obiectul măsurilor propuse prin Planul anual de acţiune:

1. Copii şi familii aflate în dificultate;
2. Persoane vârstnice;
3. Persoane cu handicap;
4. Copii ai căror părinţi sunt plecaţi la muncă în străinătate;
5. Persoane fără adăpost
6. Alte persoane aflate în risc social

**Beneficii sociale**

1. Venitul minim garantat

Începând cu data de 01 ianuarie 2011, plata ajutorului social acordat în baza Legii nr. 416/2001, se efectuează de către Agenţia Judeţeană pentru Plăţi şi Inspecţie Socială Arad. La şfârşitul anului 2017 se aflau în plată 2 dosare având un număr total de 2 persoane.

Din fonduri de la bugetul se plătesc ajutorul pentru încălzirea locuinţei cu lemne pentru beneficiarii ajutorului social, suma necesară privind plata acestora fiind prevăzută în bugetul anului 2018.

1. Indemnizaţia şi plata asistenţilor personali pentru persoanele cu handicap grav

Indemnizaţia şi plata asistenţilor personali ai persoanelor cu handicap grav se acordă conform prevederilor Legii nr. 448/2006, privind protecţia şi promovarea drepturilor persoanelor cu handicap, republicată cu modificările şi completările ulterioare şi Ordinul nr. 794/2002 privind aprobarea modalităţilor de plată a indemnizaţiei cuvenite părinţilor sau reprezentanţilor legali ai copilului cu handicap grav, precum şi adultul cu handicap grav sau reprezentantului său legal.

În conformitate cu prevederile acestei legi, rolul instituţiei noastre este de a monitoriza atribuţiile şi abligaţiile ce le revin asistenţilor personali ai persoanelor cu handicap grav, în vederea ameliorării situaţiei acestora, astfel încăt aceştia să primească îngrijire specială la nivelul la care situaţia o cere.

Persoanele cu handicap sunt acele persoane cărora, datorită unor afecţiuni fizice, psihice, mentale sau senzoriale, le lipsesc abilităţile de a desfăşura în mod normal activităţi cotidiene, necesitând măsuri de protecţie în sprijinul recuperării, integrării şi incluziunii sociale. Persoana cu handicap grav are dreptul, în baza evaluării socio-psiho-medicale, la un asistent personal.

În curul anului 2017 un număr de 37 persoane cu handicap grav, au beneficiat de drepturile prevăzute de lege, în urma încadrării în gradul de handicap pe baza certificatului emise de Comisia de Evaluare a Persoanelor Adulte cu Handicap, respectiv Comisia pentru Protecţia Copilului din subordinea Consiliului Judeţean Arad, sumele necesare plăţii acestor drepturi fiind prevăzute în bugetul local.

In prezent în evidența Primariei Livada sunt un număr de 16 asistenti personali ai persoanelor cu handicap grav si 16 indemnizatii de însotitor.

Şi în bugetul anului 2018 au fost prevăzute sumele necesare plăţii indemnizaţiei pentru însoţitor şi a asistenţilor personali pentru persoanele cu handicap grav.

1. Ajutoarele de urgenţă şi ajutoarele de înmormântare

Ajutoarele de urgenţă şi ajutoarele de înmormântare se acordă în baza Legii nr. 416/2001,actualizată.

1. Alocaţia pentru susţinerea familiei

Alocaţia pentru susţinerea familiei se acordă în baza Legii nr. 277/2010 privind alocaţia pentru susţinerea familiei, republicată, cu modificările si completările ulterioare, ca formă de sprijin pentru familiile cu venituri reduse, respectiv cu un venit pe menbru de familie de până la 530 lei, care au în îngrijire copii în vârstă de până la 18 ani. În anul 2017 au fost în plată în medie un număr de 17 de dosare. Sumele necesare plăţii acestor drepturi se asigură de la Bugetul de Stat prin Agenţia Judeţeană de Plăţi şi Inspecţie Socială, Arad. În prezent un număr de 16 familii beneficiază de alocație pt susținerea familiei.

1. Ajutorul pentru încălzirea locuinţei

Conform O.U.G. nr. 70/2011, privind măsurile de protecţie socială în protecţie socială în perioada sezonului rece, cu modificările si completările ulterioare, ajutorul pentru încălzirea locuinţei se acordă din fonduri de la Bugetul de stat, familiilor şi persoanelor cu venituri reduse. În anul 2017 au fost depuse un număr de 27 de cereri, din care 10 cereri pentru încălzirea locuinţei cu gaze naturale; 17 cereri pentru încălzirea locuinţei cu combustibili solizi.

Protecţia copilului

În baza Legii nr. 272/2004, privind protecţia şi promovarea drepturilor copilului sunt propuse diverse măsuri de protecţie, ca de exemplu, plasamentul familial, supraveghere specializată la domiciliul părinţilor, instituţionalizarea sau reintegrarea în familiile naturale ale minorilor care au beneficiat de măsură de protecţie. Propunerile sunt înaintate Direcţiei Generale de Asistenţă Socială şi Protecţia Copilului a judeţului Arad, care analizeză situaţia minorilor şi instituie o măsură de protecţie specifică fiecărui caz în parte. Trimestrial, minorii cere se află cu măsură de protecţie special, respectiv plasament familial, sunt monitorizaţi prin întocmirea unui raport de vizită. Minorii care se află cu măsură de supraveghere specializată sunt monitorizaţi periodic în familiile lor naturale în vederea prevenirii unor viitoare fapte antisociale.

1. Servicii acordate victimele violenţei în familie şi familiilor în care se află copii cu risc de abandon şcolar

Acestea sunt servicii de informare şi consiliere acordate de către angajatul Compartimentului de Asistenţă Socială din cadrul Primăriei Livada cu scopul reabilitării şi reintegrării sociale a victimelor violenţei în familie precum şi a copiilor aflaţi în situaţi de risc de abandon şcolar.

 7. Protecţia copilului cu părinţi plecaţi la muncă în străinătate se realizează în conformitate cu prevederile Hotărârii de Guvern nr.691/2015 pentru aprobarea Procedurii de monitorizare a modului de creştere şi îngrijire a copilului cu părinţi plecaţi la muncă în străinătate şi a serviciilor de care aceştia pot beneficia, precum şi pentru aprobarea Metodologiei de lucru privind colaborarea dintre direcţiile generale de asistenţă socială şi protecţia copilului şi serviciile publice de asistenţă socială şi a modelului standard al documentelor elaborate de către acestea

 Realizarea procedurii de delegare a autoritaţii părinteşti de către părinţii care urmează să plece la muncă în străinătate (aplicabilă în situaţia în care ambi părinţi sau părintele care exercită singur autoritatea părintească sau la care locuieşte copilul urmează să plece la muncă în străinătate).

 Pentru anul 2018 Primăriea Comunei Livada prin Compartimentul de Asistenţă Socială îşi propune următoarele obiective generale:

 Obiectiv 1. Crearea unui sistem coerent în ceea ce priveşte activităţile de asistenţă socială în Comuna Livada:

* Înfiinţarea şi actualizarea continuă a unei evidenţe cu date care să cuprindă date privind beneficiarii (date de contact, vârstă, nivel de pregătire, adresa de domiciliu), date privind indemnizaţiile acordate (ajutoare sociale, ajutoare de urgenţă, ajutoare pentru încălzire, alocaţii de susuţinere, etc.), cuantumul şi data acordării acestorii acestora, precum şi alte informaţii relevante pentru actualizarea acestor evidenţe.

 Obiectiv 2. Eficientizarea activităţii privind acordarea prestaţiilor sociale care intră în atribuţiile Compartimentului de Asistenţă Socială:

* Stabilirea sarcinilor
* Actualizarea procedurilor de lucru

Obiectiv 3. Dezvoltarea şi diversificarea serviciilor de natură socială, în funcţie de nevoile identificate:

* Identificarea nevoilor prin consultarea cu partenerii, reprezentanţii beneficiarilor şi alţi factori interesaţi din comunitate şi stabilirea strategiilor de dezvoltare a serviciilor sociale şi a unor obiective comune în acest sens;
* Folosirea experienţei acumulate şi consultarea cu personalul implicat în furnizarea de servicii sociale, în stabilirea unor obiective concrete;
* Referirea cazurilor spre instituţii sau organizaţii, furnizare de servicii sociale sau de altă natură, pentru a asigura continuitatea intervenţiei.

 Obiectivul 4. Îmbunătăţirea continuă a serviciilor sociale:

* Asigurarea unor servicii sociale de calitate şi adaptate nevoilor comunităţii, prin calificarea continuă a personalului;
* Evaluarea continuă a nevoilor de formare profesională a acestora;
* Monitorizarea şi evaluarea continuă a calităţii serviciilor furnizate prin stabilirea unor indicatori în acest sens;
* Implicarea comunităţii locale în susţinerea şi dezvoltarea activităţilor derulate.

 Obiectiv 6. Promovarea prevenţiei ca măsură de importanţă majoră în activitatea de asistenţă socială:

* Identificarea persoanelor aflate în situaţii de risc social;
* Informarea şi consilierea persoanelor aflate în risc social;
* Implicarea partenerilor şi a altor factori interesaţi din comunitate în activităţi de prevenţie.

**Monitorizarea**

Monitorizarea Planului anual de acţiune se va face urmărind o serie de indicatori. În funcţie de aceşti indicatori se va constata în ce grad au fost atinse obiectivele pe care le-au stabilit.

Responsabili cu îndeplinirea obiectivelor stabilite în Planul anual de acţiune sunt autorităţile administraţiei publice locale şi persoanele aflate în subordinea acestora, în funcţie de atribuţii.

Indicatori

Indicatorii folosiţi în scopul monitorizării au fost stabiliţi în funcţie de acţiunile propuse în Planul anual de acţiune pentru anul 2018.

Pe parcusul procesului de monitorizare şi evaluare se vor lua în considerare următorii indicatorii:

* Prevenirea şi combaterea sărăciei şi a riscului de excuziune socială;
* Existenţa unei baze de date privind beneficiarii serviciilor sociale de informare şi consiliere;
* Realizarea unui studiu privind situaţia beneficiarilor de servicii sociale.

 Aplicarea Planului anual de acţiune se va face în condiţiile unei verificări periodice a nevoilor beneficiarilor de asitenţă socială, aşa cum este prevăzut şi stabilit în legislaţia în vigoare.

 Atingerea abiectivelor din planul anual de acţiune privind măsurile sociale şi măsurile de asistenţă socială se realizează conform bugetului de venituri şi cheltuieli în care sunt cuprinse investiţiile şi sumele alocate pentru serviciul de protecţie şi asistenţă socială în anul 2018.

Primar, Compartiment de Asistenţă Socială

Bimbo Iosif Insp.Todoran Mirela

ROMÂNIA

JUDEŢUL ARAD

COMUNA LIVADA

**EXPUNERE DE MOTIVE**

Privind aprobarea Planului anual de acţiune privind serviciile sociale acordate la

 nivelul comunei Livada , judeţul Arad pentru anul 2018

 Planul anual de acţiune privind serviciile sociale, se elaboreză de către autorităţile administraţiei publice locale, prin Compartimentul de Assietnţă Socială în conformitate cu prevederile art.5 din Anexa nr. la Hotărârea de Guvern nr.797/2017, măsurile şi acţiunile prevăzute în Stategia de dezvoltare a serviciilor sociale, a judeţului Arad, prevăzute în Legea nr. 229/2011 a asistenţei sociale, cu modificările şi completările ulterioare.

 Planul anual de acţiune cuprinde măsuri specifice de îmbunătăţire a sistemului de asistenţă socială, date detaliate privind numărul şi categoriile de beneficairi, serviciile sociale existente, serviciile sociale propuse a fi înfiinţate, programul de subvenţionare, bugetul estimat şi sursele de finanţare, propuneri elaborate de serviciul public de asistenţă socială reprezentând transpunerea în obiective a tuturor factorilor analizaţi în procesul de realizare şi dezvoltare a unui sistem de asistenţă socială coerent adaptat nevoilor locale ale comunei Livada.

 Planul local de acţiune urmăreşte dezvoltarea serviciilor promovate precum şi crearea altora noi, pentru acoperirea unor cerinţe tot mai crescânde.

 Acordarea serviciilor de asistenţă socială se realizeză ca un sistem de acţiuni specifice care trebuie să asigure:

* Realizarea obiectivului său major;
* Asistarea persoanelor care, din cauza nunor motive de natură economică, fizică, psihică sau socială, nu au posibilitatea să-şi asigure nevoile sociale, să.şi dezvolte proprile capacităţi şi competenţe pentru integrarea socială.

 Prin acest Plan SPAS urmăreşte realizarea scopului prin acordarea de beneficii şi servicii sociale. Scopul defineşte cele mai importante realizări pe care le propune SPAS şi stabilirea unor obiective, propunerile fiind concrete pentru a ajuta la îndeplinirea unui scop.

Grupul persoanelor defavorizate cu nevoi speciale care fac obiectul măsurilor propuse în planul local de acţiune sunt:

* Copii şi familii aflate în dificultate
* Persoane vârstnice
* Persoane cu handicap
* Persoane fără adăpost
* Copii ai caror parinţi sunt plecaţi în străinătate
* Alte persoane aflate în situaţii de risc;

Implementarea măsurilor şi acţiunilor stabilite în cadrul Planului presupune un proces de planificare bazat pe obiectivele şi nevoilor locale, dar mai ales pe resursele materiale, financiare şi umane disponibile.

Implementarea Planului se va realiza de către Compartimentul de asistenţă socială din cadrul Primariei comunei Livada în parteneriat cu principalele instituţii de la nivel local, central şi cele din sectorul guvernamental, asociaţii, fundaţii şi alţi furnizorii şi alţi furnizori acreditaţi de servicii sociale.

Pe parcusul procesului de monitorizare şi evaluare se vor avea în vedere următorii indicatori:

* Prevenirea şi combaterea sărăciei şi a riscului de excluziune socială
* Stabilirea unor măsuri de îmbunătăţire a calităţii vieţii, a unor proceduri flexibile de lucru cu cetăţenii în funcţie de nevoile fiecăruia;

Faţă de cele expuse mai sus, propun Consiliului local aprobarea Proiectului de hotărâre privind Planul anual de acţiune privind serviciile sociale acordate la nivelul comunei Livada, judeţul Arad pentru anul 2018.

**PRIMAR**

**BIMBO IOSIF**

ROMÂNIA

JUDEŢUL ARAD

COMUNA LIVADA

PRIMARIA

**RAPORT DE SPECIALITATE**

 privind aprobarea Planului anual de acţiune privind serviciile sociale acordate la nivelul comunei Livada , judeţul Arad pentru anul 2018

În conformitate cu prevederile art. 5 din Anexa nr.3 la Hotărârea de Guvern nr.797/2017 \*Planul anual de acţiune prevăzut la art. 3 alin. (2) lit. b) se elaborează înainte de fundamentarea proiectului de buget pentru anul următor, în conformitate cu strategia de dezvoltare serviciilor sociale proprie, precum şi cu cea a judeţului de care aparţine unitatea administrativ-teritorială, şi cuprinde date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare şi programul de subvenţionare a serviciilor din fonduri publice, derulate cu respectarea legislaţiei în domeniul ajutorului de stat, bugetul estimat şi sursele de finanţare.\*

Planul anual de acţiune cuprinde măsuri specifice de îmbunătăţire a sistemului de asistenţă socială, date detaliate privind numărul şi categoriile de beneficiari, servicile sociale existente, serviciile sociale propuse a fi înfiinţate, programul de subvenţionare, bugetul estimat şi sursele de finanţare, propuneri elaborate de serviciul public de asistenţă socială reprezentând transpunerea în obiective a tuturor factorilor analizaţi în procesul de realizare şi dezvoltare a unui sistem de asistență socială coerent nevoilor locale ale comunei Livada.

Luând în considerare responsabilităţile legale ce revin autorităţilor publice locale cu privire la apricarea politicilor sociale în domeniul protecţiei copilului, familiei, persoanelor vârstnice, persoane cu dizabilităţi, precum şi a altor persoane, grupuri sau comunităţi aflate în nevoie socială,

Propunem:

* Aprobarea Planului anual de acţiune privind serviciile sociale acordate la nivelul comunei Livada pentru anul 2018.

Compartiment Asistenţă Socială

Insp.Todoran Mirela

CONSILIUL LOCAL AL COMUNEI LIVADA

JUDETUL ARAD AVIZAT

 SECRETAR

 PROIECT

**HOTĂRÂREA NR.**

**Din\_\_\_\_\_\_\_\_\_\_\_\_\_\_\_\_\_\_\_\_\_\_**

Privind aprobarea Planului anual de acţiune privind serviciile sociale acordate la nivelul

comunei Livada , judeţul Arad pentru anul 2018

 Consiliul Local al comunei Livada, judeţul Arad;

 Avănd în vedere:

* Expunerea de motive ;
* Raportul de specialitate al Compartimentului de asistenţă socială, cu propunerea de aprobare a Planului anual de acţiune privind serviciile sociale acordate la nivelul comunei Livada, pentru anul 2018;

 - Prevederile art.5 din Anexa nr.3 din Hotărârea de Guvern nr.797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal

* Prevederile art. 36, alin. (2), lit. d), alin. (6) lit. a), pct. 2 din Legea nr. 215/2001 actualizată privind administraţia publică locală cu modificările şi completările ulterioare;

 În temeiul art.45, alin. 1 din Legea nr. 215/2001 republicată, cu modificarile şi completările ulterioare , privind administraţia publică locală

HOTĂRĂŞTE

 Art.1 Se aprobă Planul anual de acţiune privind serviciile sociale acordate la nivelul comunei Livada, jud.Arad pentru anul 2018, conform anexei care face parte integrantă din prezenta hotărâre.

 Art.2 Cu ducerea la îndeplinire a prezentei hotărâri se încredinţează Compartimentului de Asistenţă Socială din cadrul aparatului de specialitate al primarului comunei Livada, jud.Arad.

 Art. 3 Prezenta hotărâre se comunică:

- Instituţiei Prefectului judeţul Arad

- Compartimentului asistenţă socială din cadrul Primăriei comunei Livada

Initiator proiect

Primar

Bimbo Iosif